Rikunarita-ORG/Wikinium huggingface dataset:
# ტამილური ნინა

ტამილური ბიბლია
**ტამილური ნინა** — ტამილეფიშ ნინა. მორაგადეეფიშ მუდანობა 65 მილიონი. ტამილური ნინა რე ინდოეთიშ შტატიშ ტამილნადუშ ოფიციალური ნინა. ტამილური ნინა ართ-ართი დრავიდული ნინა რე.

## რესურსეფი ინტერნეტის

* UCLA Tamil Profile Archived 2014-03-22 ვებ-ხასჷლას Wayback Machine.
* National Translation Mission's(NTM) Tamil Pages Archived 2010-09-17 ვებ-ხასჷლას Wayback Machine.
* Tamil Academy Archived 2014-01-06 ვებ-ხასჷლას Wayback Machine.
# Rotten Tomatoes

|  |
| --- |
| Rotten Tomatoes |
|  |
|  |
| მიოწურაფუ | rottentomatoes.com |
| **ნინა** | ინგლისური |
| **მინჯე** | Flixster (2010 - ამდღარშა) |
| საიტიშ ტიპი | ფილმეფიშ ფასებეფიშ აკმაძინალი დო ინტერნეტ-ფორუმი |
| **რეგისტრაცია** | ვარე აუცილებერი |
| **დჷმარსხუაფალი** | სენ დონგი |
| **გოტებაშ თარიღი** | 1999 |
| **მუშნალი** | კომერციული |
| **სტატუსი** | ჸოფიერი |

**Rotten Tomatoes** (მარგ. გილალუაფირი პამინდორეფი) — საიტი, სოდეთ გიდვალუაფუ ინფორმაცია დო ახალი ამბეფი ფილმეფიშ გეშა, ხოლო თინეფიშ ფასებეფი. საიტი პოპულარული რე მუში ფასებეფიშ აკოძინაშ ფუნქციათ. ჯოხო მოურს გლახა არტისტეფიშო პამინდორეფიშ ჸოთამაშ რჩქვანებეფიშე. ათეჟამო საიტიშ თარი რედაქტორი რე მეტ ეჩიტი.

## სქოლიო
# კრიკეტი

კრიკეტიშ ლაჸაფი
**კრიკეტი** (ინგლ. cricket) — სპორტიშ ბუნური ვაკონტაქტური გვარობა, ნამუთ მიშმურს თი ლაჸაფეფიშ ფანიაშა, ნამუსჷთ გჷმირინუაფუ ბიტი დო ბურთი. კრიკეტიქ გიჭყჷ XVI ოშწანურას ინგლისიშ ობჟათეშე. XVIII ოშწანურაშ ბოლოს, ლაჸაფიქ ართ-ართ ერუანული სპორტიშ გვარობათ გჷნირთჷ. ბრიტანეთიშ იმპერიაშ ექსპანსიაშ ჭყოლოფუათ თე ლაჸაფიქ ედომუშამ მოსოფელს გიფაჩჷ. მაართა სატესტო მატჩიქ იმანჯჷ ნაკორობა ბუნეფს შქას XIX ოშწანურაშ ოშქაშე წანეფს. კრიკეტიშ მატჩი წჷმარინუანს ჟირ ბუნაშ არკინაფას, ნამუსჷთ ირ ბუნა წჷმორინაფილი რე ვითაართი სპორტსმენით. ლაჸაფი იმანჯებუ დოლოამ ვეს, ნამუსჷთ ელიფსიშ ფორმა უღუ. ოლაჸაფე ვეშ ცენტრის იდვალუაფუ თინკუნთხუამი დიხაშ მორჩილი მოედანი — *პიტჩი*. პიტჩიშ სიგჷრძა აკმადგინანს 22 იარდის ვარდა 20 მეტრაშე ონდეთ უმოსის, სიგანა — 10 ფუტი ვარდა 3 მეტრი. პიტჩიშ ართიანიშ აწმარენჯი განობას იდვალუაფუ ჯაშ *კარეფი*. პიტჩიშ ბოლოეფს ოლაჸაფე ზონეფი თიშ თარი ოფირჩაშე გიშართილი რე სპეციალური ღოხეფით, *კრიზამეფით*.

## რესურსეფი ინტერნეტის

* კრიკეტიშ საირქიანო სხუნუშ ვებ-ხასჷლა
* ODI-შ მოსოფელიშ ჩემპიონატიშ ვებ-ხასჷლა

## სქოლიო
# აამირ ხანი

|  |
| --- |
| **აამირ ხანი** |
|   |
| **დაბადებაშ ჯოხო** | მოჰამედ აამირ ჰუსეინ ხანი |
| **დაბადებაშ აბანი** | ბომბეი, მაჰარაშტრა, ინდოეთი |
| **დებადჷ** | 14 მელახი, 1965 (1965-03-14)

 |
| **საქვარუა** | არტისტი, კინოპროდიუსერი, კინორეჟისორი, ტელემაჸვენჯი |
| **აკოქიმინჯალაშ წანეფი** | 1973 — ასე |
| **შხვა ჯილდოეფი** |
|  |
| პადმა შრი, პადმა ბჰუშანი, Filmfare Awards, ინდოეთიშ ერუანული კინოპრემია |

**აამირ ხანი** (ურდუ: عامر خان‎‎, ჰინ. आमिर ख़ान, ინგლ. Aamir Khan; დ. 14 მელახი 1965, ბომბეი) — ინდოარი არტისტი, პროდიუსერი, რეჟისორი, სცენარისტი დო ტელემაჸვენჯი. რანწკი კინოპრემია დო ნომინაცია აფჷ მოპალაფირი, თინეფს შქას Filmfare Awards დო ინდოეთიშ ერუანული კინოპრემია. 2003 წანას მიაჩჷ ოთარობე ჯილდოქ პადმა შრი დო 2010 წანას — პადმა ბჰუშანი.

## რესურსეფი ინტერნეტის

* ოფიციალური ვებ-ხასჷლა
* აამირ ხანიშ ბლოგი

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |
# ჰაიდარაბადი

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ნოღა
ჰაიდარაბადი ტელუგ. హైదరాబాదు , ურდუ: حیدر آباد‎‎

|  |  |
| --- | --- |
| ქიანა |  ინდოეთიინდოეთი |
| შტატი | ტელანგანატელანგანა |
| ოლქი | ჰაიდარაბადი |
| კოორდ. | 17.366667,78.46666717°22′00″ ოორ. გ. 78°28′00″ ელ. გ.﻿ / ﻿ |
| დირსხუ | 1592 |
| ფართობი | 650 კმ² |
| ცენტრიშ სიმაღალა | 536 მ |
| ოფიციალური ნინა | [[ტელუგუ, ურდუ, ინგლისური]] |
| მახორობა | 3 637 483 კოჩი (2001) |
| მეჭედალა | 16 990 კოჩი/კმ² |
| აგლომერაცია | 6 290 397 |
| ბორჯიშ ორტყაფუ | UTC+5:30 |
| ტელ. კოდი | +9140 |
| ოფოსტე ინდექსი | 500 хxx |
| ოავტომობილე კოდი | AP09, AP10, AP11, AP12, AP13, AP28, AP29 (2010) |
| ოფიციალური ვებ-ხასჷლა | ghmc.gov.in |

|  |
| --- |
|
ჰაიდარაბადი |

**ჰაიდარაბადი** ვიკიოწკარუეს |

**ჰაიდარაბადი**, თაშნეშე **ჰაიდერაბადი** ვარდა **ჰაიდრაბადი** (ტელუგ. హైదరాబాదు, ურდუ: حیدر آباد‎‎, ინგლ. Hyderabad) — ნოღა ინდოეთიშ ობჟათეშე, ინდოეთიშ 29-ა შტატი ტელანგანაშ ნანანოღა, თაშნეშე 2014 წანაშ 2 მანგშე, მინიმუმი 10 წანაშ გოძვენას სქიდუ შტატი ანდჰრა-პრადეშიშ ნანანოღათ, ნამუშ ნორთი რდჷ კინოხ ტელანგანაშ რაიონი .

ნოღა იდვალუაფუ წყარმალუ მურსიშ წყარპიჯის. ნოღაშ მახორობაშ მუდანობა 3,69 მლნ ადმ. (2001; აგლომერაციას — დოხოლაფირო 6 მლნ ადმ.), მახორობაშ მეჭედალა 16 990 ადმ. კმ²-ს, ნოღაშ ფართობი - 650 კმ².

## რესურსეფი ინტერნეტის

* ჰაიდარაბადიშ ოქიანუეფი ინგლ.

## სქოლიო
# ტელუგუ (ნინა)

|  |
| --- |
| **ტელუგუ** తెలుగు |
| გოფაჩილი რე |  ინდოეთი |
| მორაგადეეფიშ მუდანობა | 80 მლნ. |
| ოფიციალური სტატუსი | ანდჰრა-პრადეში (ინდოეთი) |
| ლინგვისტური კლასიფიკაცია | დრავიდული ფანია
ობჟათე-ბჟაეიოლი ბუნა
**ტელუგუ (ნინა)** |
| ჭარალუაშ სისტემა | ტელუგუშ ჭარალუა |
| ვიკიოფირჩა |
|  ვიკიოფირჩას რე ტელუგუმი ვიკიპედია
 |

**ტელუგუ (ნინა)** (తెలుగు) — დრავიდული ნინეფშე ართ-ართი. გოფაჩილიე ინდოეთიშ შტატი ანდჰრა-პრადეშის, სოდეთ ოფიციალური სტატუსი უღუნ, თაშნეშე თი სახენწჷფოეფს, სოდეთ ტელუგუ კათაშ შანულამი მუდანობა რე — ობჟათე-ბჟაეიოლი აზიაშ ქიანეფს, აფრიკაშ დო არხო ბჟაეიოლიშ კანკალე სახენწჷფოეფს, ფიჯიშ დო მავრიკიშ კოკეფს.

## თაშნეშე ქოძირით

* ტელუგუშ კათა
* აჩულუ

## რესურსეფი ინტერნეტის

* ტელუგუ-ინგლისური ონლაინ ლექსიკონი ინგლ.
# ჩენაი

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ნოღა
ჩენაი ტამილ. சென்னை, ინგლ. Chennai

|  |  |
| --- | --- |
| ქიანა |  ინდოეთიინდოეთი |
| შტატი | ტამილნადუტამილნადუ |
| ოლქი | ჩენაი |
| კოორდ. | 13.09,80.2713°05′24″ ოორ. გ. 80°16′12″ ელ. გ.﻿ / ﻿ |
| დირსხუ | 1639 |
| ორდოიანი ჯოხოეფი | მადრასი (1996 წანაშახ) |
| ფართობი | 181,06 კმ² |
| ცენტრიშ სიმაღალა | 6 მ |
| ოფიციალური ნინა | ტამილური ნინა |
| მახორობა | 4 681 087 კოჩი (2011) |
| მეჭედალა | 13 666 კოჩი/კმ² |
| აგლომერაცია | 7 305 169 |
| ბორჯიშ ორტყაფუ | UTC+5:30 |
| ტელ. კოდი | +91 44 |
| ოფოსტე ინდექსი | 600 xxx |
| ოავტომობილე კოდი | TN-01, TN-02, TN-04, TN-05, TN-07, TN-09, TN-10 |
| ოფიციალური ვებ-ხასჷლა | www.chennai.tn.nic.in/ |

|  |
| --- |
|
ჩენაი |

|  |
| --- |
|
ჩენაი |

**ჩენაი** ვიკიოწკარუეს |

**ჩენაი** (1996 წანაშახ — **მადრასი**; ტამილ. சென்னை, ინგლ. Chennai) — ნოღა ობჟათე ინდოეთის, შტატი ტამილნადუშ ნანანოღა. სიდიდათ ქიანაშ მაანთხა ნოღა (მუმბაიშ, დელიშ, კალკუტაშ უკული), მოსოფელს სიდიდათ 41-ა ონოღე აგლომერაცია. ნოღაქ 1639 წანას დირსხუ, კორომანდელიშ წყარპიჯის (ინდოეთიშ ობჟათე-ბჟაეიოლი წყარპიჯი, ომძღჷ ბენგალიშ ჸუჯი).

თიშ უმკუჯინალო, ნამჷ-და თე ტერიტორია ოშწანურეფიშ გოძვენას ობჟათე ინდოეთიშ ომაფეეფს შქას ხეშე ხეშა გინმიშჷ, ნოღაშ ოჭარალე ისტორია კოლონიური ხანიშე იჭყაფუ, გჷშაკერძაფილო ბრიტანეთიშ ბჟაეიოლ ინდოეთის კომპანიაშა მიშულაშ უკული, მუჟამსჷთ 1644 წანას ინგლისარი ოხორუე ფორტ-სენ-ჯორჯიქ ქჷდირსხუ. ბრიტანალეფქ საფრანგეთიშ კოლონიური ნძალეფიშ დო მაისურიშ ომაფეს მუსხირენი მიშაჭკირუა მიგეს დო XVIII ოშწანურაშ გვიან წანეფს ჩენაიქ თარ ოზუღე ონიშოლო გჷნირთჷ. ინდოეთიშ ზოხორინალაშ უკული, ჩენაიქ ტამილნადუშ შტატიშ ნანანოღათ დო რეგიონიშ კულტურაშ დო პოლიტიკაშ თარ ობუკალეთ გჷნირთჷ.

ჩენაიშ ეკონომიკას ფართო საავტომობილო, კომპიუტერული, ტექნოლოგიური დო სამედიცინო ინდუსტრიეფიშ ბაზა უღჷ. ნოღა ინდეოთიშ საინფორმაციო ტექნოლოგიეფიშ (IT) დო ბიზნეს-პროცესეფიშ აუთსორსინგიშ სერვისიშ მაჟირა უშხუაში ექსპორტიორი რე. ინდოეთიშ საავტომობილო რეწუაშ თარი წილი ჩენაიშ დო თიშ გოხოლუაშა მოურს დო თაჸურეშე გიშნაველი, ნოღას შხირას *ინდოეთიშ დეტროიტის ხოლო* უძახჷნა. ნოღას ძალამი გოვითარაფილი რე მუსიკაშ კულტურა, მენძელენს შხუ კულტურულ მოლინეფს. ფუნქციონირენს ტამილური ფილმეფიშ ინდუსტრია.

## რჩქინელი დჷნაბადუეფი

* ვიშვანათან ანანდი — ინდოარი მაჭადრაკე, გროსმეისტერი (1988), ფიდეშ ვერსიათ მოსოფელიშ ჩემპიონი (2000—2002), მოსოფელიშ 15-ა ჩემპიონი (2007—2013).
* რ. რატნაველუ - ინდოარი კინოოპერატორი.

## თაშნეშე ქოძირით

* ინდოეთიშ მილიონიანი ნოღეფიშ ერკებული

## რესურსეფი ინტერნეტის

* Chennai, ტურისტული მანჯღვერე Wikivoyage-ს
* ოფიციალური ვებ-ხასჷლა Archived 2011-04-29 ვებ-ხასჷლას Wayback Machine.
* Official website of the Corporation of Chennai Archived 2012-12-02 ვებ-ხასჷლას Wayback Machine.

## სქოლიო